Γλυπτά από το λεγόμενο συγκρότημα του Σεβαστείου των Καλινδοίων:
Creators: name: Μπρόζου, Σοφία Ηρακλή
Publisher: name: Aristotle University of Thessaloniki
Year: 2010
Subjects: Γλυπτά
Καλίνδοια
Σεβαστείο
Sculptures
Kalindoia
Sebasteion

description: Κύριο αντικείμενο της παρούσης εργασίας αποτελούν 21 γλυπτά και τμήματα βάσεων τα οποία βρέθηκαν στην ανασκαφή του λεγόμενου Σεβαστείου των Καλινδοίων κατά τα έτη 2003-2006. Στο πρώτο κεφάλαιο αναφερόμαστε σε παλαιότερες ανασκαφικές έρευνες αλλά και σε τυχαία ευρήματα που προέρχονται από την αρχαία πόλη των Καλινδοίων. Στο δεύτερο κεφάλαιο γίνεται περιγραφή του κτιρίου από το οποίο προέρχονται τα γλυπτά. Στο τρίτο κεφάλαιο κάθε γλυπτό περιγράφεται ξεχωριστά ενώ γίνεται προσπάθεια ταύτισης του τύπου, χρονολόγησης και κατανόησης της λειτουργίας του στην αίθουσα στην οποία βρέθηκε. Το τελευταίο βέβαια επιχειρείται καλύτερα στο τέταρτο κεφάλαιο στο οποίο συνοψίζονται τα γενικά χαρακτηριστικά της κάθε αίθουσας τα οποία μπορούν να βοηθήσουν στην κατανόηση της ύπαρξης και εύρεσης στο χώρο συγκεκριμένων γλυπτών. Στην πρώτη αίθουσα αποκαλύφθηκε η μαρμάρινη επίστεψη μίας βάσης με ορθοστάτη που έφερε ένα άγαλμα του αυτοκράτορα Τραϊανού. Το γλυπτό με τον αριθμό 2 είναι ένα τμήμα του δεξιού χεριού μιας μορφής η οποία κρατά κεραυνό άρα προέρχεται είτε από άγαλμα του Δία είτε ενός αυτοκράτορα-Δία. Από τα γλυπτά της αίθουσας Β αναφέρουμε την κεφαλή ενός αγαλματίου της Αθηνάς και το δεξί της χέρι. Από τα γλυπτά της αίθουσας Γ ξεχωρίζει η κεφαλή του αυτοκράτορα Αυγούστου του τύπου Prima Porta και η κνήμη με calceus patricius καθώς και το τμήμα ενός βραχίονα που πιθανόν προέρχονται από το ίδιο θωρακοφόρο άγαλμα του αυτοκράτορα. Το γλυπτό αρ.17, που βρέθηκε στην αίθουσα Γ, είναι μία γυναικεία κεφαλή μίας ώριμης κυρίας της τοπικής αριστοκρατίας. Η κεφαλή ήταν ένθετη σε άγαλμα φυσικού μεγέθους πιθανότατα στον τύπο της μικρής Ηρακλειώτισσας. Από τα γλυπτά που βρέθηκαν στην Αίθουσα Δ έχουμε συμπεριλάβει μόνο την κεφαλή του τύπου του Ερμή Richelieu. Η χρήση του τύπου σχετίζεται με την απεικόνιση ιδιωτών των ανώτερων κοινωνικών τάξεων (ορισμένες φορές και απελεύθερων) σε τιμητικά κυρίως αγάλματα. Τέλος το γλυπτό αρ.20 που βρέθηκε έξω από την αίθουσα Ε είναι μία ανδρική κεφαλή αγάλματος του τύπου του Μελεάγρου. Στα συμπεράσματα αυτής της εργασίας καταλήξαμε ότι το κτίριο μέσα στο οποίο βρέθηκαν είναι μια στοά σε κάποιο κεντρικό σημείο της πόλης, πιθανότατα στην αγορά. Η δυτική δηλαδή στοά της αγοράς αποτελούνταν από μεγάλες αίθουσες διαφόρων χρήσεων. Η βορειότερη από όσες έχουν ανασκαφεί, η αίθουσα Α ήταν ένας χώρος αυτοκρατορικής λατρείας που θα μπορούσε να ταυτιστεί με το ναό του Δία, της Ρώμης και του αυτοκράτορα που αναφέρει το τιμητικό ψήφισμα για τον ιερέα Απολλώνιο και βρέθηκε στην περιοχή. Η δεύτερη αίθουσα ήταν επίσης ένας χώρος λατρείας, στον οποίο δεν μπορούμε να ξέρουμε ποια θεότητα λατρευόταν. Η Αίθουσα Γ ήταν πιθανότατα το ηρώο μίας εύπορης οικογένειας απελεύθερων της τοπικής κοινωνίας. Η τέταρτη αίθουσα ήταν χώρος εστιάσεων, ενώ η Αίθουσα Ε ήταν το βουλευτήριο της πόλης. Οι αίθουσες αυτές λειτούργησαν με επεμβάσεις που δέχτηκαν στο δεύτερο μισό του 1ου αι. μ.Χ. από το τέλος του 1ου αι. π.Χ. περίπου έως και τις αρχές του 3ου αι. μ.Χ. Ο λόγος της καταστροφής και της εγκατάλειψής τους είναι άγνωστος, αλλά ο τρόπος καταστροφής πολλών γλυπτών του χώρου βρίσκεται δυτικά της τέταρτης αίθουσας και είναι ένα ασβεστοκάμινο. Ωστόσο τα γλυπτά αυτά που σώθηκαν και αποκαλύφθηκαν με την ανασκαφή δίνουν μία αρκετά σαφή εικόνα μίας ακμάζουσας πόλης κατά τους αυτοκρατορικούς χρόνους, η τοπική αριστοκρατία της οποίας προσφέρει μεγάλα ποσά ευεργετώντας την πόλη και τιμώντας τον αυτοκράτορα.
description: Main object of the present thesis are the 21 sculptures and parts of bases which were found in the excavation of the called Sevastion of Kalindia during the years 2003-2006. In the first chapter we mention previous excavation researches but also random findings which originate from the ancient city of Kalindia. In the second chapter the building is being described where the sculptures come from. In the third chapter each sculpture is described separately which is being done an effort to identify the type, chronology and understanding of the operation that each one had in the chamber that it was found. The latter of course is attempted more thoroughly in the fourth chapter in which are summarized the general characteristics of each chamber which can assist in the comprehension of the existence and discovery in the specific space of particular sculptures. In the first chamber was revealed a marble crowning of a base with orthostates which bore a statue of the emperor Traianos. The sculpture with the number 2 is a part of the right arm of a figure which is holding a bolt of lightning, so it comes either from a statue of Zeus or an emperor-Zeus. From the sculptures of the chamber B we are mentioning the head of a statuette of Athina and her right hand. From the sculptures of the chamber C stands out the head of the emperor Augustus of the type Prima Porta and the shank with calceus patricius as well as the part of an arm which probably both originate from the same cuirassier statue of the emperor. The sculpture number 17, which was found in the chamber C, is a female head of a mature lady of the local aristocracy. The head was attached to a statue of a natural size probably of the type of the small Heracliotissa. From the sculptures that were found in the chamber D we have included only the head of type Hermes of Richelieu. The use of the type is related with the depiction of civilians of the upper classes (some times also of freedmen) in honorary statues mostly. Finally the sculpture number 20 which was found outside the chamber E is a male head of statue of the type Meleagros. In the conclusions of this thesis we have concluded that the building in which the sculptures were found is an arcade in a central part of the city, probably in the agora. Meaning that the western side of the agora was consisted of large chambers for various functions. The most northern one of the ones which have been excavated, chamber A was a space of worshiping the emperor which could be matched to the temple of Zeus, of Rome and the emperor mentioned in the honorary resolution for the priest Apollonios and was found in the area. The second chamber was also a worshiping space, in which we cannot identify which deity was worshiped. The chamber C was probably the monument of a prosperous family of freedmen of the local society. The fourth chamber was a space of gatherings, which the chamber E was the parliament of the city. These chambers were operated with interventions that were made in the second half of the 1st century A.D. from the end of the 1st century B.C. approximately up until the beginning of the 3rd century A.D. The reason of the destruction and their abandonment is unknown, but the was of destruction of many of the sculptures of the area is located west of the fourth chamber and it is a lime-kiln. However the sculptures that were saved and discovered with the excavation demonstrate a fairly clear picture of a thriving city during the imperial years, the local aristocracy of which offers large amounts to benefit the city and honor the emperor.